
Д О К Л А Д
От работната група съгласно Заповед № ЗПО-201/08.12.2025 г. на Председателя на КЗК

ОТНОСНО: Изготвен проект на Методика за изменение и допълнение на Методиката за определяне на санкциите и глобите, налагани по Закона за защита на конкуренцията

	УВАЖАЕМИ ГОСПОДИН ПРЕДСЕДАТЕЛ, 
	Във връзка с изпълнението на поставените задачи на работната група съгласно Ваша Заповед № ЗПО-201/08.12.2025 г. се извърши преглед на подзаконовите нормативни актове към Закона за защита на конкуренцията (ЗЗК) и се установи необходимост от актуализация на Методиката за определяне на санкциите и глобите, налагани по Закона за защита на конкуренцията (Методиката). Промяната се налага с оглед привеждане в съответствие на Методиката с измененията и допълненията на Закона за защита на конкуренцията, обнародвани в ДВ, бр. 95 от 7.11.2025 г. и в сила от 7.11.2025 г.
1. Причини, които налагат приемането на проекта на Методика за изменение и допълнение на Методиката
Необходимостта от приемане на проект на Методика за изменение и допълнение на Методиката произтича от влезлите в сила изменения и допълнения в ЗЗК, които обуславят задължение за съобразяване на подзаконовия нормативен акт с актуалната нормативна рамка.
2. Цели, към които е ориентиран проектът на Методика за изменение и допълнение на Методиката
С предложения проект на Методика за изменение и допълнение на Методиката се цели да бъде приведена подзаконовата нормативна уредба в съответствие с последните промени в ЗЗК.
3. Финансови и други средства, необходими за прилагането на новата уредба
Прилагането на проекта на Методика за изменение и допълнение на Методиката не е обвързано с разходи за държавния бюджет, поради което не се изисква финансова обосновка.
4. Очаквани резултати от прилагането
С предложения проект на Методика за изменение и допълнение на Методиката се очаква да бъде постигнато синхронизиране на нейните разпоредби с приетите промени в ЗЗК.
5. Анализ за съответствие с правото на Европейския съюз
По проекта на Методика за изменение и допълнение на подзаконовия нормативен акт не се налага да бъде изготвен анализ за съответствие с правото на Европейския съюз.
На основание чл. 26, ал. 4 от Закона за нормативните актове проектът на Методика за изменение и допълнение на Методиката за определяне на санкциите и глобите, налагани по Закона за защита на конкуренцията следва да бъде публикуван за срок от 30 дни за провеждане на обществени консултации на Портала за обществени консултации и на интернет страницата на Комисията за защита на конкуренцията за предложения и становища по проекта. 

Предвид гореизложеното и на основание чл. 60, ал. 1, т. 24 във връзка с чл. 8, т. 14 и чл. 100, ал. 8, изречение второ от Закона за защита на конкуренцията предлагаме на Комисията да обсъди и на свое заседание да вземе следните

Р Е Ш Е Н И Я:

1. Да одобри настоящия доклад на работната група съгласно Заповед № ЗПО-201/08.12.2025 г. на Председателя на КЗК;
2. Да приеме проекта на Методика за изменение и допълнение на Методиката за определяне на санкциите и глобите, налагани по Закона за защита на конкуренцията и мотиви за изменение и допълнение на Методиката;
3. Да публикува за обществено обсъждане проекта на Методика за изменение и допълнение на Методиката за определяне на санкциите и глобите, налагани по Закона за защита на конкуренцията, заедно с доклада и мотивите към Методиката, на интернет страницата на Комисията и на Портала за обществени консултации; 
4. Да определи 30-дневен срок за предложения и становища във връзка с публикувания проект по т. 3 за провеждане на обществено обсъждане.
 
Приложения: Проект на Методика за изменение и допълнение на Методиката за определяне на санкциите и глобите, налагани по Закона за защита на конкуренцията и мотиви за изменение и допълнение на Методиката.

[bookmark: _GoBack] 
2

